Diari Oficial de la Generalitat Valenciana


Sumari del DOGV 9226, del 30-11-2021 (2021/11643)

RESOLUCIÓ de 9 de novembre de 2021, de la Direcció General d'Investigació i Alta inspecció Sanitària, de la Conselleria de Sanitat Universal i Salut Pública, per la qual es renova l'autorització sanitària per a implant autòleg de progenitors hematopoètics de sang perifèrica i medul·la òssia, obtenció de progenitors hematopoètics de sang perifèrica i medul·la òssia, al centre Fundació Institut Valencià d'Oncologia, de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9226

Data del DOGV
:   30-11-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/11373


Data del document
:   09-11-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 9 de novembre de 2021, de la Direcció General d'Investigació i Alta inspecció Sanitària, de la Conselleria de Sanitat Universal i Salut Pública, per la qual es renova l'autorització sanitària per a implant autòleg de progenitors hematopoètics de sang perifèrica i medul·la òssia, obtenció de progenitors hematopoètics de sang perifèrica i medul·la òssia, al centre Fundació Institut Valencià d'Oncologia, de València. [2021/11212]  
El gerent del centre Fundació Institut Valencià d'Oncologia de València va presentar una sol·licitud de renovació d'autorització sanitària per a implant autòleg de progenitors hematopoètics de sang perifèrica i medul·la òssia, obtenció de progenitors hematopoètics de sang perifèrica i medul·la òssia, amb data 8 de juny de 2021.  
La Direcció General d'Assistència Sanitària i el director del Programa de Trasplantaments de la Comunitat Valenciana emeten un informe favorable sobre la renovació de l'autorització sanitària.  
  
Fonaments jurídics  
1. Llei 39/2015, d'1 d'octubre, del procediment administratiu comú de les administracions públiques.  
2. Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat, així com el que disposa l'Ordre 7/2017, de 28 d'agost, de la Conselleria de Sanitat Universal i Salut Pública, per la qual es desplega el Decret 157/2014, de 3 d'octubre, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
3. Reial Decret llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzemament i la distribució de cèl·lules i teixits humans i s'aproven les normes de coordinació i funcionament per al seu ús en humans.  
4. Ordre de 26 de febrer de 2008, del conseller de Sanitat, sobre l'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules.  
Vist l'expedient instruït a aquest efecte, els preceptes legals esmentats i els altres d'aplicació pertinent, resolc:  
  
Renovar al centre Fundació Institut Valencià d'Oncologia l'autorització sanitària per a:  
1. Implant autòleg de progenitors hematopoètics de sang perifèrica i medul·la òssia vàlida per un període de 4 anys.  
2. Obtenció de progenitors hematopoètics de sang perifèrica i medul·la òssia vàlida per un període de 4 anys.  
  
Qualsevol modificació substancial en les condicions o requisits que van motivar la concessió de l'autorització haurà de ser notificada a aquesta direcció general, i podrà donar lloc a la seua revisió o, fins i tot, a la revocació de l'autorització, si les modificacions suposen una alteració substancial de les circumstàncies que van justificar la concessió. A l'efecte de l'activitat que s'autoritza, el centre queda sotmés a la inspecció i el control d'aquesta conselleria.  
Aquesta resolució es notifica a les persones interessades, amb l'advertiment que no esgota la via administrativa i que contra aquesta poden interposar un recurs d'alçada, davant de la Secretaria Autonòmica de Salut Pública i del Sistema Sanitari Públic, en el termini d'un mes comptat a partir de l'endemà de la data de notificació.  
  
València, 9 de novembre de 2021.- El director general d'Investigació i Alta Inspecció Sanitària: Javier Santos Burgos Muñoz.